Chermolin

Vos an lenga piemontèisa Për amprende a dovré 'l sistema dle parlà locaj ch'a varda sì. Chermolin Stat: Italia Region: Piemont Provincia: Provincia ëd Lissandria Nòm an italian: Cremolino Coordinà: Latitùdin: 44° 38′ 14.6′′ N Longitùdin: 8° 35′ 10.3′′ E Mostra an sla carta Autëssa: 405 m s.l.m. Surfassa: 14,39 km² Abitant: 1.076 (2018) Comun dj'anviron: Cassinele, Morbé, Morele, Morzasch, Ovà, Prasch, Tërseubi CAP: 15010 Prefiss tel.: 0143 Còdes ÌSTAT: 006063 Còdes fiscal: D149 Sant protetor: Madòna dël Càrmin Festa dël borgh: 16 ëd luj Sit istitussional Chermolin o Chërmolin (Cremolino an italian, Chermoìn an lìgure) a l'é un comun dël Piemont ëd 1.076 abitant [1], ant la provinsa ëd Lissandria. Ël pais a resta ant l'Àut Monfrà, an sle colin-e a ossident ëd la val ëd l'Òrba, an diression ëd cola dla Bormia. Stòria Ël castelA smìa ch'ël nòm ëd Chermolin a peussa derivé dal latin Curtis Maurina, ma la prima atestassion dël topònim a armonta a l'ann 976, quand ch'ël pais a compariss ant ën diplòma dl'imperador Oton II ëd Sassònia tanme Cremenium o Cremenna. Dal sécol ch'a fa XIII a l'é cità 'me Cormorinum e da la fin dël Quatsent 'me Cremorinum. Abità an temp antich da la popolassion ligurin-a djë Statielli, d'apress a la decadensa dl'imperi roman Chermolin a fa part ëd na vasta area abandonà che a l'era sota la giurisdission dël vësco d'Àich e che ant la tarda época carolingia a l'era stàita anfeodà a j'Aleràmich. An costi desertis locis a dovìa essje na cort aleràmica ma a l'era nen protegiùa da fortificassion, tant che a smìa ch'ël pais a sìa stàit devastà da n'incursion sarasin-a. Ij Marchèis aleràmich dël Bòsch a j'ero jë sgnor dël pais a l'inissi dël sécol ch'a fa XIII, ma dal 1240 ël feod a passa a la famija Malaspin-a, an séguit al mariagi antra Agnèis dël Bòsch e Federich Malaspin-a. La cesa parochial ëd la Madòna dël CàrminIj Malaspin-a a goerno Chermolin për pì che doi sécoj, con la protession ëd la Repùblica 'd Génoa o dël Ducà 'd Milan, a seconda dla potensa local ch'a l'avìa pì anfluensa an sla region. Ël feod a passa dël 1467 al Marcheisà ëd Monfrà, prima sota la dinastìa dij Paleòlogh, peui sota cola dij Gonsaga 'd Màntoa. Ël castel ëd Chermolin a passa da la famija Sàuli ai Centurion ai Dòria. Dal 1708, an séguit a la guèra 'd sucession ëspagneula e al sucessiv Tratà d'Utrecht, ël Monfrà a passa al Ducà 'd Savòja 'd Vitòrio Medeo II e pì tard al Regn ëd Sardëgna. Ël castel ëd Chermolin a passa a la famija Sera. D'apress a l'época dla dominassion fransèisa ëd Napoleon Bon-a-part, dël 1815 Chermolin a torna ant ël Regn ëd Sardëgna e a l'é aministrà sota a la Division (peui Provinsa) ëd Lissandria, a la Provinsa (peui Sircondari) d'Àich e al Mandament ëd Morele. Aministrassion Ël sìndich a l'é Mauro Berretta (dal 26/05/2014). Anliure esterne Sit istitussional Arferiment ↑ Sorgiss: ISTAT - Bilansi demogràfich al 01/01/2018 [1]. Panorama Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi